
Συλλογή και επεξεργασία στοιχείων ενδοκοινοτικού εμπορίου 
(σύστημα ΙΝΤΗΑ3ΤΑΤ). 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν.Δ. 3627/56 «περί οργανώσεως της ΕΣΥΕ» του Π.Δ. 
545 περί Οργανισμού του ΥΠΕΘΟ, καθώς και του Π.Δ. 532/91 
περί Οργανισμού της Γ.Γ. ΕΣΥΕ. 
β) Του Π.Δ. 224/86 «Σύσταση Γενικής Γραμματείας ΕΣΥΕ». 
γ) Του άρθρου 35 του Ν. 992/79 «περί οργανώσεως των Διοι¬ 


κητικών Υπηρεσιών δια την εφαρμογήν της συνθήκης προσχωρή- 
σεως της Ελλάδος εις τας Ευρωπαϊκός Κοινότητας και ρυθμί- 
σεως συναφών θεσμικών και οργανωτικών θεμάτων». 

δ) Του Ν. 1558/85 «Κυβέρνηση και Κυβερνητικά Όργανα», κα¬ 
θώς και του συμπληρωματικού Ν. 2081/92. 

ε) Της κοινής απόφασης του Πρωθυπουργού και του Υπουργού 
Εθνικής Οικονομίας αριθ. Υ1687/17.2.92 «περί καθορισμού αρ¬ 
μοδιοτήτων στον Υφυπουργό Εθνικής Οικονομίας». 

στ) Της κοινής απόφασης του Πρωθυπουργού και του Υπουρ¬ 
γού Οικονομικών αριθ. Υ. 1847/1078399/1182/0001/7.8.92 
περί αναθέσεως αρμοδιοτήτων Υπ. Οικονομικών στους Υφυ¬ 
πουργούς Οικονομικών. 

ζ) Του κανονισμού (ΕΟΚ) 3330/91 του Συμβουλίου «για τις 
στατιστικές των συναλλαγών αγαθών μεταξύ κρατών μελών» με 
τον οποίο τάσσονται δεσμευτικές χρονικές προθεσμίες για την 
διαβίωση των στοιχείων ενδοκοινοτικού εμπορίου στην Κοινό¬ 
τητα. 

η) Των παρακάτω διατάξεων του Ν. 1642/86 «περί της εφαρ¬ 
μογής του ΦΠΑ και άλλες διατάξεις». 

ί. Της περίπτωσης δ της παραγρ. 5 και της παραγρ. 10 του άρθρου 
29 όπως αντικαταστάθηκε με την παράγραφο 43 του άρθρου 1 
του Ν. 2093/92, (ΦΕΚ 181Α/25.11.92). 

Η. Της παραγρ. 3 του άρθρου 58.. 

θ) Την απόφασή μας αριθ. 24189/1 2254/18.12.92 «περί συλ¬ 
λογής και επεξεργασίας στοιχείων ενδοκοινοτικού εμπορίου (σύ¬ 
στημα ίπΐΓ33ΐ8ΐ), όπως τροποποιήθηκε και ισχύει. 

ι) Την αριθ. 1066507/3968/913/Α0014/7.5.93/ ΠΟΑ 1182 
απόφαση του Υφυπουργού Οικονομικών περί προθεσμίας υπο¬ 
βολής μηνιαίας και τριμηνιαίας προσωρινής δήλωσης ΦΠΑ. 

ια) Την ανάγκη εξασφάλισης των αναγκαίων στατιστικών πλη¬ 
ροφοριών ενδοκοινοτικού εμπορίου στα πλαίσια των εθνικών και 
κοινοτικών υποχρεώσεων με την καθιέρωση της Εσωτερικής 
Αγοράς, αποφασίζουμε: 

Α. 1) Οι υποκείμενοι στο ΦΠΑ καθώς και τα πρόσωπα που δεν 
καλύπτονται από την παρέκκλιση της παραγράφου 2 του άρθρου 
10α του Ν. 1642/86 και υποβάλλουν προσωρινές δηλώσεις ΦΠΑ 
υποχρεούνται να υποβάλλουν στατιστική δήλωση (δήλωση 
ΙΝΤΗΑ3ΤΑΤ) για τις ενδοκοινοτικές αποκτήσεις και παραδόσεις 
αγαθών που πραγματοποιούν κάθε μήνα. 

2) Απαλλάσσονται από την υποχρέωση της προηγούμενης πε¬ 
ρίπτωσης Α1, όσοι κατά το προηγούμενο ημερολογιακό έτος 
πραγματοποίησαν ενδοκοινοτικές αποκτήσεις ή παραδόσεις από 
και προς όλα τα άλλα κράτη - μέλη της Κοινότητας ή εισαγωγές/ 
εξαγωγές κατά το έτος 1992), μικρότερες του «κατωφλιού εξο- 
μοίωσης» (το οποίο καθορίζεται κάθε χρόνο από την ΕΣΥΕ) και 
κατά το τρέχον έτος δεν υπερέβησαν το κατώφλι αυτό. 

3) α) Η δήλωση ΙΝΤΗΑ5ΤΑΤ υποβάλλεται στην αρμόδια ΔΟΥ ταυ¬ 
τόχρονα με την προσωρινή δήλωση ΦΠΑ και όχι αργότερα από τη 

λήξη της προθεσμίας υποβολής της δήλωσης αυτής. 

Είναι επίσης δυνατό στις ίδιες προθεσμίες η δήλωση ΙΝΤΒΑ3- 
ΤΑΤ: 

αα) Να υποβληθεί (με μαγνητικά μέσα κατευθείαν στην ΕΣΥΕ, 
κατόπιν συνεννόησης με αυτήν. Στην περίπτωση αυτή θα χορη¬ 
γείται από την ΕΣΥΞ βεβαίωση ότι παραλήφθηκε δήλωση 
ΙΝΤΒΑ3ΤΑΤ όπως το υπόδειγμα Α που επισυνάπτεται στο παράρ¬ 
τημα αυτής της απόφασης. 

Η βεβαίωση αυτή θα συνυποβάλλεται μαζί με την προσωρινή 
δήλωση Φ.Π.Α. στην Δ.Ο.Υ. 

αβ) Στην αρμόδια ΔΟΥ και πριν την υποβολή της προσωρινής 
δήλωσης ΦΠΑ. 

Στην περίπτωση αυτή θα χορηγείται από τη ΔΟΥ, βεβαίωση ότι 
παραλήφθηκε δήλωση ΙΝΤΒΑ8ΤΑΤ, όπως το υπόδειγμα Β που 
επισυνάπτεται στο παράρτημα αυτής της απόφασης ή θα προ¬ 
σκομίζεται αντίγραφο που θα υπογράφεται από τον υπάλληλο 
που την παραλαμβάνει. Η βεβαίωση ή το αντίγραφο θα επιδεικνύ¬ 
εται από τον δηλούντα κατά την υποβολή της προσωρινής δήλω¬ 
σης στη ΔΟΥ. 

Εάν κάποιο μήνα δεν πραγματοποιήθηκαν ενδοκοινοτικές συ¬ 
ναλλαγές δεν υποβάλλεται δήλωση ΙΝΤΠΑ3ΤΑΤ. 

β) Κατά την ενδοκοινοτική απόκτηση μεταφορικού μέσου κα¬ 
θώς και κατά την ενδοκοινοτική απόκτηση προϊόντων που υπόκει- 
νται στον ειδικό φορέα κατανάλωσης (πετρελαιοειδή, οινοπνευ¬ 
ματώδη και καπνοβιομηχανικά προϊόντα) η δήλωση ΙΝΤΒΑ3ΤΑΤ 
υποβάλλεται στην αρμόδια ΔΟΥ με μήνα αναφοράς αυτόν του 
χρόνου γένεσης της φορολογικής υποχρέωσης, όπως ορίζεται 
στο άρθρο 14α του Ν. 1642/86. Στο τιμολογούμενο ποσό και στη 
στατιστική αξία δεν αθ περιλαμβάνεται ο ειδικός φόρος κατανά¬ 
λωσης, κατά τα λοιπά δε η φορολογητέα αξία θα προσδιορίζεται 
σύμφωνα με όσα προβλέπονται στο άρθρο 15 του 1642/86. 

γ) Κατ' εξαίρεση, οι υπόχρεοι που ασκούν τη δραστηριότητά 
τους εποχιακά ή έχουν την έδρα της οικονομικής τους δραστηριό¬ 
τητας σε νησιά όπου δεν εδρεύει ΔΟΥ, μπορούν να καταθέτουν 
τη στατιστική δήλωση ΙΝΤΒΑ8ΤΑΤ στην πλησιέστερη ΔΟΥ συγ¬ 
χρόνως με την υποβολή της προσωρινής δήλωσης ΦΠΑ και σε 
κάθε περίπτωση εντός της προθεσμίας της παραγ. 3α. Επίσης, 
όσοι είναι εγκατεστημένοι σε νησιά όπου δεν εδρεύει ΔΟΥ, μπο¬ 
ρούν να αποστείλουν.τη δήλωση ΙΝΤΒΑ3ΤΑΤ ταχυδρομικά στην 
αρμόδια ΔΟΥ μαζί με την προσωρινή δήλωση ΦΠΑ. 

4) Δήλωση ΙΝΤΗΑ3ΤΑΤ υποβάλλεται επίσης, σύμφωνα με όσα 
προβλέπονται στην παραπάνω περίπτωση Α3, όταν τα προϊόντα 
μεταφέρονται από το ένα κράτος-μέλος στο άλλο χωρίς την έκ¬ 
δοση τιμολογίου (π.χ. αντικατάσταση επιστραφέντων εμπορευ¬ 
μάτων), ή για συναλλαγή (αποστολή ή άφιξη) με σκοπό εργασία 
φασόν ή για επισκευή κ.λπ. Στις περιπτώσεις αυτές δεν θα συ¬ 
μπληρώνεται το πεδίο του τιμολογούμενου ποσού. θα αναγράφο¬ 
νται όμως η στατιστική αξία και τα λοιπά στοιχεία δήλωσης 
ΙΝΤΒΑ3ΤΑΤ. Στην περίπτωση συναλλαγής ύστερα από εργασία 
φασόν ως στατιστική αξία λογίζεται η συνολική αξία του προϊό¬ 
ντος (το κόστος της εργασίας συν τις πρώτες και βοηθητικές 
ύλες). Ειδικά στις περιπτώσεις αυτές, ως στατιστική αξία των δια- 
κινουμένων πρώτων και βοηθητικών υλών θα λαμβάνεται η αξία 
κατά δήλωση (από τις προφόρμες, εμπορικά συμβόλαια ή συμφω¬ 
νίες, ασφαλιστήρια κ.λπ.). 

5) Στην περίπτωση τριγωνικών ενδοκοινοτικών συναλλαγών, 
υπόχρεος για την υποβολή της δήλωσης ΙΝΤΒΑ3ΤΑΤ (άφιξης ή 
αποστολής) είναι αντίστοιχα ο αρχικός αποστολέας, με φορολο¬ 
γητέα αξία αυτή που χρεώνει τον ενδιάμεσο συμβαλλόμενο, ή ο 
τελικός παραλήπτης, με φορολογητέα αξία αυτή που χρεώνεται 
από τον ενδιάμεσο συμβαλλόμενο. 

6) Στην περίπτωση που χορηγούνται ή λαμβάνονται εκπτώσεις, 
δεν θα συμπληρώνεται δήλωση ΙΝΤΒΑ3ΤΑΤ. 

7) Στην περίπτωση επιστροφών προγενέστερων ενδοκοινοτι¬ 
κών αποκτήσεων, θα συμπληρώνεται δήλωση αποστολής ενώ 
στην περίπτωση επιστροφών προγενέστερων ενδοκοινοτικών 
παραδόσεων θα συμπληρώνεται δήλωση άφιξης. 


8) Δεν απαιτείται συμπλήρωση δήλωσης ΙΝΤΒΑ3ΤΑΤ στις περι¬ 
πτώσεις παροχής ή λήψης υπηρεσιών. 

9) Στην περίπτωση αλλαγής στοιχείων από αυτά που περιλαμ¬ 
βάνονται σε συγκεκριμένο α/α είδους δήλωσης ΙΝΤΒΑ3ΤΑΤ 
πρέπει να υποβάλλεται τροποποιητική δήλωση που θα περιλαμ¬ 
βάνει τα σωστά στοιχεία αυτού του συγκεκριμένου είδους. Επί¬ 
σης στις περιπτώσεις που έχουν παραληφθεί από τη δήλωση 
ΙΝΤΒΑ8ΤΑΤ εμπορεύματα πρέπει να υποβάλλεται συμπληρωμα¬ 
τική δήλωση. 

10) Κατά την πώληση ή αγορά αγαθών από παραγγελιοδόχο 
εγκατεστημένο σε άλλο κράτος-μέλος, που ενεργεί στο όνομά 
του και για λογαριασμό του παραγγελέα, θεωρείται ότι συντελεί- 
ται ενδοκοινοτική συναλλαγή μεταξύ αυτού και του παραγγελέα 
κατά το χρόνο έκδοσης του οριστικού φορολογικού στοιχείου με¬ 
ταξύ τους. Ως ημερομηνία αναφοράς θεωρείται η ημερομηνία έκ¬ 
δοσης του στοιχείου αυτού. 

Β. Η αρμόδια ΔΟΥ για την παραλαβή της δήλωσης ΙΝΤΒΑ3ΤΑΤ 
υποχρεούται: 

1) Να παραλαμβάνει τις μηνιαίες δηλώσεις 1ΝΤΒΑ3ΤΑΤ από 
τους υπόχρεους παροχής στατιστικών πληροφοριών συγχρόνως 
με την υποβολή δήλωσης ΦΠΑ και σε κάθε περίπτωση μέσα στην 
προθεσμία της περίπτωσης Α3α. 

2) Να ελέγχει την πληρότητα της δήλωσης ΙΝΤΒΑ3ΤΑΤ. 

3) Να αποστέλλει στην ΕΣΥΕ, το αργότερο μέχρι την επομένη 
της τελευταίας εμπρόθεσμης ημερομηνίας υποβολής της προ¬ 
σωρινής δήλωσης ΦΠΑ κάθε μήνα, τις δηλώσεις ΙΝΤΗΑ3ΤΑΤ που 
έχουν παραληφθεί. 

Γ. Το ΚΕΠΥΟ υποχρεούται να παρέχει, σύμφωνα με το άρθρο 
11 του Κανονισμού (ΕΟΚ) αριθ. 3330/91 του Συμβουλίου της 7ης 
Νοεμβρίου 1991, τουλάχιστον ανά τρίμηνο, στην Εθνική Στατι¬ 
στική Υπηρεσία της Ελλάδος, τους καταλόγους των υποκειμένων 
σε ΦΠΑ που δήλωσαν ότι πραγματοποίησαν κατά τη διάρκεια της 
εν λόγω περιόδου αποκτήσεις ή παραδόσεις από και προς τα άλλα 
κράτη-μέλη, με ειδική διάκριση για τους εντασσόμενους στο «κα¬ 
τώφλι εξομοίωσης» το οποίο καθορίζεται κατ’ έτος από την ΕΣΥΕ 
(αφορά επιχειρήσεις μικρές που δεν έχουν υποχρέωση να υπο¬ 
βάλλουν δήλωση ΙΝΤΒΑ3ΤΑΤ, αλλά παρέχουν τις αναγκαίες στα¬ 
τιστικές πληροφορίες με την προσωρινή δήλωση ΦΠΑ). 

Δ. Η ΕΣΥΕ; 

1) Υποχρεούται να μεριμνά για την κατά μήνα συγκέντρωση των 
δηλώσεων ΙΝΤΒΑ3ΤΑΤ και να προβαίνει στην έγκαιρη επεξεργα¬ 
σία των στοιχείων των δηλώσεων αυτών, η οποία θα περιλαμβάνει 
λογικό έλεγχο, έλεγχο πληρότητας και συνέπειας, καθώς και μη¬ 
χανογραφική επεξεργασία και κατάρτιση πινάκων, σύμφωνα με 
τα Κοινοτικά πρότυπα και τις εθνικές ανάγκες για στατιστική πλη¬ 
ροφόρηση. 

2) Δύναται να χρησιμοποιεί για τις εργασίες της περίπτωσης 
Δ.1 υπαλλήλους της Γ.Γ. ΕΣΥΕ, μονίμους και με σύμβαση Ι.Δ., κα¬ 
θώς και ιδιώτες - συνεργάτες. 

Ε. Με αποφάσεις του Γ ενικού Γ ραμματέα της ΕΣΥΕ θα καθορί¬ 
ζονται οι εκτελεστικές και διαδικαστικές λεπτομέρειες γαι τη διε¬ 
νέργεια των στατιστικών εργασιών. 

ΣΤ. Της απόφασης αυτής θα επακολουθήσει αναλυτική εγκύ¬ 
κλιος. 

Ζ. Η απόφαση αυτή ισχύει από τη δημοσίευσή της στην Εφημε¬ 
ρίδα της Κυβερνήσεως και αντικαθιστά την αρ. 24189/8 2254/ 
18.12,92 και την τροποποιητική αυτής αριθ. 4040/1398/19.2.93 
αποφάσεις μας. 

Η απόφαση αυτή, η οποία δεν συνεπάγεται δαπάνη για τον 

προϋπολογισμό του Κράτους, να δημοσιευθεΐ στην Εφημερίδα της Κυβερνήσεως. 

Αθήνα, 22 Ιουλίου 1993 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Κ. ΔΟΥΣΗΣ Μ. ΓΑΛΕΝΙΑΝΟΣ 

ΕΞΩΤΕΡΙΚΟΥ ΕΜΠΟΡΙΟΥ 

Ταχ. Κώδικας : 101 66 ΑΘΗΝΑ 
Τηλέφωνο : 32.42.689 


ΒΕΒΑΙΩΣΗ ΠΑΡΑΛΑΒΗΣ ΔΗΛΩΣΗΣ ΙΝΤΗΑ8ΤΑΤ 
ΜΕ ΜΑΓΝΗΤΙΚΑ ΜΕΣΑ 

Βεβαιώνεται όχι ο υπάλληλος της επιχειρήσεως/τρίτος δηλών.....— 

. ..παρέδωσε σήμερα για λογαριασμό της επιχείρησης με στοιχεία: 

ΕΠΩΝΥΜΙΑ:.... 

ΑΦΜ:.._··■■■■. 

Ταχ. Δ/νση: .. —■· — 

Τηλέφωνο:. .ΡΑΧ... · 

που υπάγεται στην Δ.Ο.Υ. .... ...ΚΩΔ. ΔΟΥ: ......... 

στον υπάλληλο .......■··■.■■ — 

του τμήματος Στατ/κών Ενδοκοινοτικού Εμπορίου, τη δήλωση ΙΝΤΗΑ8ΤΑΤ μηνάς. 

199.σε δισκέτα. 

Ο/Η παραλαβ- 

ΥΠΟΔΕΙΓΜΑ Α 

ΕΛΛΗΝΙΚΗ ΔΗΜΟΚΡΑΤΙΑ 

ΝΟΜΑΡΧΙΑ. 

ΥΠΗΡΕΣΙΑ ΣΤΑΤΙΣΤΙΚΗΣ 

.1993 

Ταχ. Δ/νση 
Ταχ. Κώδικας : 

Πληροφορίες : 

Τηλέφωνο 

ΡΑΧ 

ΒΕΒΑΙΩΣΗ ΠΑΡΑΛΑΒΗΣ ΔΗΛΩΣΗΣ ΙΝΤΚΑ3ΤΑΤ 
ΜΕ ΜΑΓΝΗΤΙΚΑ ΜΕΣΑ 

Βεβαιώνεται ότι ο υπάλληλος της επιχειρήσεως/τρίτος δηλών. — 

. .παρέδωσε σήμερα για λογαριασμό της επιχείρησης με στοιχεία: 


ΕΠΩΝΥΜΙΑ:. 

ΑΦΜ: .. 




Ταχ. Δ/νση: . 




Τηλέφωνο:. 


.ΡΑΧ. 


που υπάγεται στην Δ.Ο.Υ. 



.ΚΩΔ. ΔΟΥ: . 

στον υπάλληλο. 



.της Υ.Σ. Νομού, την δήλωση 

ΙΝΤΒΑ3ΤΑΤ μηνός ..... 

. > . 


.199.σε δισκέτα. 

Ο/Η παραλαβ...... 


ΥΠΟΔΕΙΓΜΑ Β 

Νομαρχία .. 1993 

ΔΟΥ . 


ΒΕΒΑΙΩΣΗ ΠΑΡΑΛΑΒΗΣ ΔΗΛΩΣΗΣ ΙΝΤΒΑ3ΤΑΤ 
Βεβαιώνεται ότι η επιχείρηση με στοιχεία: 

ΕΠΩΝΥΜΙΑ: ..... . 

ΑΦΜ:..... 

Ταχ. Δ/νση: . 

Τηλέφωνο: ..·... 

Τιμολ. ποσό αφίξεων: .. 

Τιμολ. ποσό αποστολών:... 

παρέδωσε σήμερα τη δήλωση ΙΝΤΒΑ3ΤΑΤ μήνα .199. 

Ο/Η παραλαβ. 

532/91 «Οργανισμός Γενικής Γραμματείας ΕΣΥΕ», 
β. του άρθρου 35, του Ν. 992/1979 «περί οργανώσεως των 
Διοικητικών Υπηρεσιών κ.λπ.», 
γ. του Ν. 1558/85 «Κυβέρνηση και Κυβερνητικά Όργανα». 

2. Την 8724/Β 203/13.4.93 κοινή Υπουργική απόφαση με 
θέμα «Έγκριση και προκήρυξη διενέργειας της ευρείας δειγμα¬ 
τοληπτικής έρευνας σχετικής με τη διάρθρωση των γεωργικών 
και κτηνοτροφικών εκμεταλλεύσεων της Χώρας και την απασχό¬ 
ληση του πληθυσμού σ’ αυτές, έτους 1993». 

3. Την απόφαση 15478/Β 1322/15.7.93 με θέμα «Ανάθεση 
στη ΓΓ. ΕΣΥΕ της εκτέλεσης προπαρασκευαστικών εργασιών για 
την έρευνα της διάρθρωσης των γεωργικών και κτηνοτροφικών 
εκμεταλλεύσεων έτους 1993. 

4. Την 17660/6179/1.10.90 απόφαση του Υπουργού Εθνικής 


-♦- 

Αριθ. 15412/ΔΔ 5003 (2) 

Έγκριση χρησιμοποίησης υπαλλήλων της ΓΓ. ΕΣΥΕ για εργασία 
πέραν του κανονικού ωραρίου εργασίας καθώς και ιδιωτών - 
συνεργατών για την εκτέλεση προπαρασκευαστικών εργα¬ 
σιών για την έρευνα διάρθρωσης των γεωργικών και κτηνοτρο¬ 
φικών εκμεταλλεύσεων, έτους 1993. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ», του Π.Δ. 

224/86 «Σύσταση Γενικής Γραμματείας ΕΣΥΕ» και του Π.Δ. 

Οικονομίας με θέμα «Μεταβίβαση δικαιώματος υπογραφής στο 
Γενικό Γραμματέα και στους Ανωτέρους Υπαλλήλους της ΓΓ. 
ΕΣΥΕ» να υπογράφουν «Με Εντολή Υπουργού». 

4. Σχετική εισήγηση της Δ/νσης Πρωτογενούς Τομέα, αποφα¬ 
σίζουμε: 

1. Εγκρίνουμε τη χρησιμοποίηση ογδόντα (80) υπαλλήλων της 
ΓΓ. ΕΣΥΕ, μονίμων και με σχέση εργασίας Ι.Δ. για εργασία πέραν 
του κανονικού και του συνήθους υπερωριακού ωραρίου εργασίας 
των δημοσίων υπηρεσιών καθώς και ιδιωτών συνεργατών για την 
εκτέλεση προπαρασκευαστικών εργασιών για την έρευνα διάρ¬ 
θρωσης των γεωργικών και κτηνοτροφικών εκμεταλλεύσεων, 
έτους 1993, κατά το χρονικό διάστημα από 1.7.93 μέχρι 30.9.93. 

2.0 ορισμός των ανωτέρω υπαλλήλων θα γίνει με άλλη σχετική 
απόφασή μας. 

3. Η αμοιβή των υπαλλήλων καθορίζεται σε κοινή απόφαση των 
Υπουργών Εθνικής Οικονομίας και Οικονομικών. 

4. Από τις διατάξεις αυτής της απόφασης προκαλείται δαπάνη 
σε βάρος του κρατικού προϋπολογισμού της ΓΓ.ΕΣΥΕ (ειδ. φο¬ 
ρέας 13 - 150 και στον ΚΑΕ 5354), ύφους 6.000.000 δρχ. 

Η ανωτέρω δαπάνη θα καλυφθεί εξ ολοκλήρου από εμβάσματα 
της ΕΟΚ τα οποία θα σταλούν στο λογαριασμό της ΓΓ.ΕΣΥΕ στην 
Τράπεζα της Ελλάδος, σύμφωνα δε με την κοινή απόφαση των 
Υπουργών Συντονισμού και Οικονομικών 9611/3860/3.4.80 με 
θέμα «Εμφάνιση δοσοληψιών του Ελληνικού δημοσίου μετά των 
Ευρωπαϊκών Κοινοτήτων» και μέσω του Υπολόγου Συμψηφισμού 
θα εγγραφούν στον Προϋπολογισμό της ΓΓ.ΕΣΥΕ (ειδ. φορέας 
13 - 150 και στον ΚΑΕ 5354). 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 15 Ιουλίου 1993 
Με εντολή Υπουργού 
Ο Γενικός Γραμματέας 
ΕΜΜ. ΚΟΝΤΟΠΥΡΑΚΗΣ 

♦- 

Αριθ. Τ 6168/13288/523 (3) 

Καθορισμός τιμής διάθεσης του έργου «Ολοκληρωμένο Τελ/κό 
Δασμολόγιο (ΤΑΗΙΟ) Φορολογικές Επιβαρύνσεις έτους 1993. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1) Το από 16.6.93 υπηρεσ. σημείωμα της 17ης Δ/νσης.του Υπ. 
Οικονομικών με το οποίο ζητείται ο καθορισμός τιμής διάθεσης 
του έργου «Ολοκληρωμένο Τελωνειακό Δασμολόγιο (ΤΑΠΙΟ) και 
Φορολογικές Επιβαρύνσεις έτους 1993» εφόσον κριθεί αναγκαία 
η αναπροσαρμογή της τιμής διάθεσής του. 

2) Τις διατάξεις του άρθρου 48 του Ν. 1591/86 (ΦΕΚ 50/Α) 
«περί αντιτίμων ή δικαιωμάτων πάσης «ρύσεως για πώληση βιβλίων 
κωδίκων κ.λπ. εντύπων γενικά από Δημόσιες Υπηρεσίες προς 
τρίτους. 

3) Το από 14.7.93 Πρακτικό της Επιτροπής που συστήθηκε για 
τον προσδιορισμό του αντιτίμου διάθεσης του έργου Ολοκληρω¬ 
μένο Τελωνειακό Δασμολόγιο ΤΑΠΙΟ - Φορολογικές Επιβαρύν¬ 
σεις» έτους 1993 με το οποίο εισηγείται τον καθορισμό τιμής διά¬ 
θεσης του έργου στο ποσό των οκτώ χιλιάδων (8.000) δραχμών 
ανά δίτομο αντίτιμο. 

4) Την αριθμ. Υ.1847/1078399/1182/0001/7.8.92 (ΦΕΚ 
525/Β/14.8.92) Απόφαση του Πρωθυπουργού και του Υπουργού 
Οικονομικών «Περί ανάθεσης αρμοδιοτήτων στους Υφυπουργούς 
Οικονομικών», αποφασίζουμε: 

1) Εγκρίνουμε τη διάθεση του έργου «Ολοκληρωμένο Τελω¬ 
νειακό Δασμολόγιο (ΤΑΠΙΟ) - Φορολογικές Επιβαρύνσεις έτους 
1993, στο ποσό των οκτώ χιλιάδων (8.000) δραχμών, ανά δίτομο 
αντίτυπο. 

2) Με την εν λόγω απόφαση δεν προκαλείται επιβάρυνση του 
Κρατικού Προϋπολογισμού. 


Η από«ραση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 21 Ιουλίου 1993 

Ο ΥΦΥΠΟΥΡΓΟΣ 

ΚΩΝ/ΝΟΣ ΓΙΑΤΡΑΚΟΣ 

— >- 

Αριθ. 1098085/8011/0014 (4) 

Τεκμαρτός υπολογισμός ΦΠΑ στα έσοδα από εκμετάλλευση 

Ε.Δ.Χ. αυτοκινήτων (ΤΑΧΙ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1642/86, όπως ισχύουν: 

α) της παραγράφου 2, του άρθρου 54 και 

β) της παραγράφου 3 του άρθρου 58. 

2. Την ανάγκη απλοποίησης της διαδικασίας απόδοσης του 
ΦΠΑ από τους εκμεταλλευτές Ε.Δ.Χ. αυτοκινήτων και 

3. Τη σύμφωνη γνώμη των επαγγελματικών οργαν«ϊ>σεων που 
εκπροσωπούν τους υποκειμένους στο ΦΠΑ εκμεταλλευτές 
Ε.Δ.Χ. αυτοκινήτων. 

4. Την αριθ. Υ.2009/20.5.93 (ΦΕΚ 365/21.5 & 93 Β) κοινή 
απόφαση του Πρωθυπουργού και Υπουργού Οικονομικών με την 
οποία μεταβιβάζονται αρμοδιότητες του Υπουργού στους Υφυ¬ 
πουργούς Οικονομικών. 

5. Ότι από τις διατάξεις της απόφασης αυτής θα προκύψουν 
έσοδα για τον κρατικό προϋπολογισμό, αποφασίζουμε: 

Αρθρο 1 

1. Το ποσό του φόρου προστιθέμενης αξίας που οφείλεται για 
κάθε Ε.Δ.Χ. αυτοκίνητο προσδιορίζεται για το έτος 1993 τεκμαρ- 
τώς σε 40.000 δρχ. ετησίως. 

2. Οι εκμεταλλευτές των Ε.Δ.Χ. δεν έχουν δικαίωμα έκπτωσης 
του φόρου, ο οποίος επιβαρύνει τις κάθε είδους εισροές τους 
(δαπάνες αγοράς, λειτουργίας και συντήρησης των Ε.Δ.Χ. αυ¬ 
τών), πλην όμως υποχρεούνται να ζητούν, λαμβάνουν και διατη¬ 
ρούν τα οικεία παραστατικά των δαπανών αυτών. Η μη συμμόρ¬ 
φωση προς την υποχρέωση αυτή συνεπάγεται την επιβολή των 
κυρώσεων του άρθρου 48 του Ν. 1642/86. 

Αρθρο 2 

1. Ο φόρος του προηγουμένου άρθρου καταβάλλεται σε δύο 
δόσεις, ήτοι 50% από 1 έως 31 Μαρτίου και το υπόλοιπο 50% 
από 1 μέχρι 30 Σεπτεμβρίου κάθε έτους. 

Ειδικά για το έτος 1993 ο φόρος θα καταβληθεί σε μία δόση 
από 1 έως 31 Οκτωβρίου 1993. 

2. Υπόχρεος για την καταβολή του φόρου στο δημόσιο είναι ο 
εκμεταλλευτής του Ε.Δ.Χ. αυτοκινήτου και σε περίπτωση συνι- 
διοκτησίας εκάτερος τών συνιδιοκτητών εξ αδιαιρέτου. 

3. Για την καταβολή του φόρου υποβάλλεται έκτακτη προσω¬ 
ρινή δήλωση στη ΔΟΥ που είναι αρμόδια για τη φορολογία εισο¬ 
δήματος του εκμεταλλευτή του Ε.Δ.Χ. αυτοκινήτου στην οποία 
αναγράφεται ο αριθμός κυκλοφορίας του αυτοκινήτου. 

4. Η καταβολή του φόρου αυτού μπορεί να πραγματοποιείται 
και με προεκτυπωμένα τριπλότυπα είσπραξης που εκδίδονται 
από το Υπουργείο Οικονομικών. 

5. Σε περίπτωση εκπρόθεσμης καταβολής επιβάλλονται στους 
υποχρέους οι προβλεπόμενες από τα άρθρα 47 και 48 του Ν. 
1642/86 κυρώσεις. 

6. Οι εκμεταλλευτές Ε.Δ.Χ. αυτοκινήτων δεν έχουν υποχρέωση 
σύνταξης περιοδικής εκκαθάρισης, ούτε υποβολής εκκαθαριστι¬ 
κής δήλωσης, εφόσον καταβάλλουν κανονικά εμπρόθεσμα την 
ως άνω οφειλή. 

Αρθρο 3 

Για το χρονικό διάστημα από 1.1.87 μέχρι 31.12.92 τυχόν πρά¬ 
ξεις επιβολής φόρου, οι οποίες δεν έχουν οριστικοποιηθεί με 
οποιοδήποτε τρόπο, περαιώνονται εφόσον καταβληθεί το υπό 
του άρθρου 1 της παρούσας οριζόμενο ποσό για κάθε χρόνο. 

Φόρος που έχει καταβληθεί βάσει δήλωσης ή οριστικού φύλλου 
ελέγχου δεν επιστρέφεται, ούτε συμψηφίζεται. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 20 Ιουλίου 1993 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 
-♦- 

Αριθ. 1096470/665/0015 (5) 

Αναστολή μέτρου υποχρεωτικής χρήσης φορολογικών ταμειακών 
μηχανών (φ.τ.μ.) για ορισμένους μόνο ιχθυοπώλες της Κεντρι¬ 
κής Δημοτικής Ιχθυαγοράς Αθηνών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 2 του άρθρου 1 και της παρα¬ 
γράφου 3 του άρθρου 7 του ν. 1809/1988 «Καθιέρωση ταμεια¬ 
κών μηχανών και άλλες διατάξεις» (ΦΕΚ Α' 222), όπως ισχύουν. 

2. Τις διατάξεις της απόφασης Σ 1659/104/1988 «Τεχνικές 
προδιαγραφές ηλεκτρονικών ταμειακών μηχανών» {ΦΕΚ Β 497). 

3. Τις διατάξεις των Α.Υ.0.1128942/ΠΟΛ 1284/ 29.12.1989 
(ΦΕΚ Β 38), 1006568/ΠΟΛ. 1014/ 18.1.1991 (ΦΕΚ Β 66) και 
1129159/1059/ΠΟΛ 1279/ 15.12.1992, με τις οποίες καθιερώ¬ 
θηκε η υποχρέωση· χρησιμοποίησης ταμειακών μηχανών του ν. 
1809/1988 από τους επιτηδευματίες σε ολόκληρη την Επικρά¬ 
τεια σταδιακά κατά τα έτη 1990, 1991, 1992 και 1993. 

4. Τις διατάξεις της Α.Υ.0 1001220/6/ΠΟΛ. 1006/ 4.1.1993 
(ΦΕΚ Β 39), με τις οποίες εντάχθηκαν στην υποχρέωση χρήσης 
φ.τ.μ. οι ιχθυοπώλες της Κεντρικής Δημοτικής Ιχθυαγοράς Αθη¬ 
νών από 1 ης Ιουλίου 1993. 

5. Την Υ.2009/20.5.1993 (ΦΕΚ Β 365) κοινή απόφαση του 
Πρωθυπουργού και του Υπουργού Οικονομικών για τη μεταβί¬ 
βαση αρμοδιοτήτων. 

6. Το γεγονός ότι όπως προέκυψε από επιτόπια επίσκεψή μας 
στην υπόψη ιχθυαγορά, διαπιστώθηκε ότι ορισμένοι ιχθυοπώλες 
αυτής (όσοι είναι εγκατεστημένοι στη μεσαία σειρά) αντιμετωπί¬ 
ζουν ιδιαίτερο πρόβλημα εγκατάστασης και χρησιμοποίησης 
φ.τ.μ. 

7. Αιτήματα ενδιαφερομένων ιχθυοπωλών, αποφασίζουμε: 

Αναστέλλουμε μέχρι 31 Δεκεμβρίου 1993 την υποχρέωση χρή¬ 
σης φορολογικών ταμειακών μηχανών (φ.τ.μ.) του ν. 1809/1988 
αποκλειστικά και μόνο για τους ιχθυοπώλες που είναι εγκαταστη- 
μένοι στη μεσαία σειρά της Κεντρικής Δημοτικής Ιχθυαγοράς 
Αθηνών και ασκούν τη δραστηριότητά τους σε πάγκους, στερού¬ 
μενα στεγασμένου χώρου. 

Από τις διατάξεις της απόφασης αυτής δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 14 Ιουλίου 1993 
Ο ΥΦΥΠΟΥΡΓΟΣ 

Μ. ΓΑΛΕΝΙΑΝΟΣ 


Αριθ. 1097709/8010/Α0014 . (6) 

Παράταση προθεσμιών υποβολής προσωρινών δηλώσεων και κα¬ 
ταβολής του οφειλόμενου φόρου στις Δ.Ο.Υ. Αη, Βη και Γ’ Πα- 
τρών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του ν. 1642/86, όπως ισχύει, 

α. Των παραγράφων 1, περιπτ. α' και 9, δεύτερο εδάφιο του άρ¬ 
θρου 31 

β. Της παραγράφου 2 του άρθρου 54 και 

γ. Της παραγράφου 3 του άρθρου 58. 

2. Τη διάταξη της παραγράφου 5 του άρθρου 22 του Ν. 2020/ 

1992 (ΦΕΚ 84 Α' 92) με την οποία παρέχεται εξουσιοδότηση 
στον Υπουργό Οικονομικών να παρατείνει με απόφαση, τις προ¬ 
θεσμίες που ορίζονται από τις κείμενες φορολογικές διατάξεις 
για υποβολή φορολογικών δηλώσεων, σε εξαιρετικές περιπτώ¬ 
σεις. 

3. Την αναστάτωση που έχουν προκαλέσει στην οικονομική και 
κοινωνική ζωή των κατοίκων του νομού Αχαΐας, οι πρόσφατοι σει¬ 
σμοί και την ανάγκη υποβοήθησης των επιχειρήσεων της περιο¬ 
χής αυτής. 

4. Την κοινή απόφαση Υ. 2009/20.5.93 του Πρωθυπουργού 
και του Υπουργού Οικονομικών (ΦΕΚ 525 Β' 93) με την οποία εκ¬ 
χωρούνται αρμοδιότητες στους Υφυπουργούς Οικονομικών και 

5. Ότι η απόφαση αυτή δε δημιουργεί δαπάνη στον Κρατικό 
Προϋπολογισμό, αποφασίζουμε: 

Αρθρο 1 

1. Παρατείνουμε τις προθεσμίες υποβολής των προσωρινών 
δηλώσεων φόρου προστιθέμενης αξίας που λήγουν 20 και 25 Ιου¬ 
λίου 1993 μέχρι στις 20 και 25 Σεπτεμβρίου 1993, για υποκείμε¬ 
νους που τηρούν βιβλία και στοιχεία δεύτερης και τρίτης κατηγο¬ 
ρίας του Κ.Β.Σ. αντίστοιχα και υπάγονται στην αρμοδιότητα των 
Α', Β', και Γ' Δ.Ο.Υ. Πατρών. 

2. Η καταβολή του οφειλόμενου φόρου με βάση τις δηλώσεις, η 
υποβολή των οποίων παρατείνεται σύμφωνα με την προηγούμενη 
παράγραφο, θα γίνει χωρίς καμία άλλη επιβάρυνση, εφόσον αυ¬ 
τές υποβληθούν εμπρόθεσμα μέχρι τις ως άνω ημερομηνίες και 
σύμφωνα με τις αποφάσεις μας με αριθμ. 1023049/ 2166/ 
Α0014/ΠΟΛ. 1055/ 12.2.1993 και 1066507/ 3968/913/ 
Α0014/ ΠΟΛ. 1188/ 7.5.93. Σε περίπτωση εκπρόθεσμης υποβο¬ 
λής της δήλωσης πέραν του κυρίου φόρου επιβάλλονται οι προ¬ 
σαυξήσεις και τα πρόστιμα των άρθρων 47 και 48 του ν. 1642/86. 

Διευκρινίζεται ότι, για τον υπολογισμό της προσαύξησης του 
άρθρου 47 θα λαμβάνεται υπόψη η αρχική λήξη της προθεσμίας 
υποβολής των δηλώσεων αυτών, δηλαδή η 20η και 25η Ιουλίου 

1993 αντίστοιχα. 

Αρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 1993 

Ο ΥΦΥΠΟΥΡΓΟΣ 

Μ. ΓΑΛΕΝΙΑΝΟΣ 

Αριθ. Υ3β/οικ. 5291 (?) 

Σύσταση Κέντρου Υγείας (Κ.Υ.) Μεσοποταμίας νομού Καστο¬ 
ριάς. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 15 και 16 του Ν. 2071 /92 «Εκσυγ¬ 
χρονισμός και Οργάνωση του Συστήματος Υγείας» (ΦΕΚ. 123/ 
τ.Α/92). 

2. Την αριθ. Υ. 2009/20.5.93 (ΦΕΚ 365/Β793) Κοινή Από¬ 
φαση του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στον Υφυπουργό Οι¬ 
κονομικών Κ. Γιατράκο». 

3. Την αριθ. Υ. 1938/9.12.92/ΦΕΚ. 747/τ.Β /1992 Κοινή 
Απόφαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων «Ανάθεση αρμοδιοτήτων 
στους Υφυπουργούς Υγείας, Πρόνοιας και Κοινωνικών Ασφαλί¬ 
σεων». 

4. Την αρ. 2 της 100ης Ολομέλειας / 11.1.93 απόφαση του 
ΚΕ.Σ.Υ., αποφασίζουμε. 

Άρθρο 1 

Σύσταση Κέντρου Υγείας (Κ.Υ.) 

Συνιστώνται Κέντρο Υγείας (Κ.Υ.) Μεσοποταμίας, νομού Κα¬ 
στοριάς, με έδρα την Κοινότητα Μεσοποταμίας Καστοριάς, ως 
αποκεντρωμένη μονάδα πρωτοβάθμιας φροντίδας υγείας, της 
Δ/νσης Υγείας νομαρχίας Καστοριάς. 

Άρθρο 2 
Σκοπός 

Σκοπός του Κ.Υ. είναι ο αναφερόμενος στις διατάξεις της παρ. 
1 του άρθρου 16 του Ν. 2071/92. 

Ακροτελεύτιο Άρθρο 
Κάλυψη Δαπάνης 

1. Εφάπαξ δαπάνη, ποσού 60.000.000 δρχ. περίπου, για την 
ανέγερση του Κ.Υ., που θα αντιμετωπισθεί από τις εγκεκριμένες 
πιστώσεις του Κρατικού Προϋπολογισμού του Υπουργείου μας, 
έτους 1993 (Φ. 200 ΚΑΕ 2321 «Υγειονομικά κτίρια»). 

2. Εφάπαξ δαπάνη, ποσού 60.000.000 δρχ. περίπου, για την 
προμήθεια εξοπλισμού, που θα βαρύνει τις πιστώσεις των οικείων 
ΚΑΕ του ειδ. Φ. 155 του νομαρχιακού προϋπολογισμού της 
Δ/νσης Υγείας Καστοριάς, έτους 1994, οπότε και προβλέπεται η 
αποπεράτωση του κτιρίου του Κ.Υ. 

3. Δαπάνη εξόδων λειτουργίας δεν θα προκύψει για το τρέχον 
έτος. Για το 1994 και κάθε επόμενο έτος, η δαπάνη αυτή υπολο¬ 
γίζεται στο ποοόν των 40.000.000 δρχ. περίπου ετησίως και θα 
αντιμετωπισθεί από τους οικείους ΚΑΕ του ειδ. Φ. 155 του νο¬ 
μαρχιακού προϋπολογισμού της Δ/νσης Υγείας Καστοριάς. 

4. Δεν θα προκύψει δαπάνη μισθοδοσίας προσωπικού, για το 
έτος 1993. Η δαπάνη μισθοδοσίας υπολογίζεται ότι ανέρχεται 
ετησίως στο ποσόν των 133.000.000 δρχ. περίπου για το 1994 
και για κάθε ένα από τα επόμενα έτη και θα αντιμετωπισθέι από 
πιστώσεις του κρατικού προϋπολογισμού του Υπουργείου μας, 
έτους 1994 καθώς και των αντίστοιχων επομένων ετών (Φ. 200 
ΚΑΕ 0211), όπου θα υπάρχει σχετική πρόβλεψη. 


Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 20 Ιουλίου 1993 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Ν. ΑΝΑΣΤΑΣΟΠΟΥΛΟΣ 
-♦- 

Αριθ. Υ60/4171 - (8) 

Καθορισμός τιμής διαθέσεως του 3ου Συμπληρώματος της Ελλη¬ 
νικής Φαρμακοποιίας IV. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α) Τις διατάξεις του άρθρου 24 του Ν. 157/85 
β) Το Π.Δ. 418/89 «περί κυρώσεως και θέσης σε ισχύ της Ελλη¬ 
νικής φαρμακοποιίας» Έκδοσης IV. 

γ) Το Π.Δ. 261 /92 «περί κυρώσεως και θέσεως σε ισχύ του 3ου 
Συμπληρώματος (Σ3) της Ελληνικής φαρμακοποιίας» έκδοσης IV. 

ε) Την εισήγηση του ΔΣ/ΕΟΦ 0-194Α/4η/17.3.93, αποφασί¬ 
ζουμε: 

στ) Την υπ’ αριθ. Υ. 1938/9.12.92 κοινή απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνικών 
Ασφαλίσεων για τη μεταβίβαση αρμοδιοτήτων, αποφασίζουμε: 

Καθορίζουμε για κάθε αντίτυπο (1 τόμος) του 3ου Συμπληρώ¬ 
ματος της Ελληνικής Φαρμακοποιίας έκδοσης IV, τιμή δύο χιλιά¬ 
δες πεντακόσιες (2.500) δρχ. καθώς και τη δωρεάν χορήγηση αυ¬ 
τού στους φορείς και τα πρόσωπα που καθορίζονται στην Υπ. 
Απόφαση Α6/5660/30.6.89, όπως συμπληρώθηκε με την Α6/ 
3001/20.6.90 όμοια καθώς και στους ιατρικούς φαρμακοποιούς 
και κτηνιατρικούς Συλλόγους. Από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 1993 

Ο ΥΦΥΠΟΥΡΓΟΣ 

Ν.ΑΝΑΣΤΑΣΟΠΟΥΛΟΣ 
-♦ - 

Αριθ. 8908(ΦΟΡ)1688 (9) 

Κατανομή των θέσεων κάθε κλάδου του τακτικού προσωπικού 
του. ΕΚΕΦΕ «ΔΗΜΟΚΡΙΤΟΣ» στους βαθμούς του άρθρου 1 
του Ν. 2085/92. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

α. Τις διατάξεις των άρθρων 1 και 26 παρ. 2 του ν. 2085/1992 
«ρύθμιση θεμάτων οργάνωσης λειτουργίας και προσωπικού της 
Δημόσιας Διοίκησης και άλλες διατάξεις» και 27 του ν. 2081 /92. 
β. Τις διατάξεις του Π.Δ. 71/87 «Οργανισμός του ΕΚΕΦΕ«Δ». 
γ. Την απόφαση του Διοικητικού Συμβουλίου (αριθ. Συνεδρίας 
112/11.3.93) του ΕΚΕΦΕ «Δ», αποφασίζουμε: 

Κατανέμουμε τις θέσεις κάθε κλάδου του τακτικού προσωπι¬ 
κού του ΕΚΕΦΕ «ΔΗΜΟΚΡΙΤΟΣ» στους βαθμούς του άρθρου 1 
του ν. 2085/92, ως ακολούθως: 

1. ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 
α. Κλάδος ΠΕ Ειδικών Τεχνικών Επιστημόνων 
θέσεις: Πενήντα (50) + τρεις (3) προσωρινές που συστήθηκαν 
με τις διατάξεις του ν. 1476/84, οι οποίες με την αποχώρηση των 

υπαλλήλων καταργούνται στον εισαγωγικό βαθμό. 

- Μία (1) θέση με βαθμό Δ/ντή Β' - Δ/ντή Α’ 

- Έξι (6) θέσεις με βαθμό Τμηματάρχη Β' - Τμηματάρχη Α'. 

- Δέκα πέντε (15) θέσεις με βαθμό Εισηγητή Β' - Εισηγητή Α'. 

- Τριάντα (30) θέσεις με βαθμό Δόκιμου Γραμματέα μέχρι και 
Γραμματέα Α'. 

β. Κλάδος ΠΕ Διοικητικού - Οικονομικού 
θέσεις: Δέκα πέντε (15) 

- Μία (1) θέση με βαθμό Δ/ντή Β' - Δ/ντή Α'. 

- Έξι (6) θέσεις με βαθμό Τμηματάρχη Β' - Τμηματάρχη Α' 
-Τρεις (3) θέσεις με βαθμό Εισηγητή Α' - Εισηγητή Β' 

- Πέντε (5) θέσεις με βαθμό Δόκιμου Γ ραμματέα μέχρι και 
Γ ραμματέα Α' 

2. ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 
α. Κλάδος ΤΕ Τεχνολογικών Εφαρμογών 

θέσεις: Σαράντα (40) 

- Έντεκα (11) θέσεις με βαθμό Εισηγητή Β' - Εισηγητή Α' 

- Είκοσι εννέα (29) θέσεις με βαθμό Δόκιμου Γ ραμματέα μέχρι 
και Γραμματέα Α' 

β. Κλάδος ΤΕ Διοικητικός - Λογιστικός 
θέσεις: Δέκα (10) 

-Δύο (2) θέσεις με βαθμό Τμηματάρχη Β' - Τμηματάρχη Α' 
-Τρεις (3) θέσεις με βαθμό Εισηγητή Α' - Εισηγητή Β' 

- Πέντε (5) θέσεις με βαθμό Δόκιμου Γ ραμματέα μέχρι και 
Γ ραμματέα Α' 

γ. Κλάδος ΤΕ Βιβλιοθηκονόμων 
θέσεις: Πέντε (5) 

- Μία (1) θέση με βαθμό Τμηματάρχη Α' - Τμηματάρχη Β' 

- Δύο (2) θέσεις με βαθμό Εισηγητή Α' - Εισηγητή Β' 

- Δύο (2) θέσεις με βαθμό Δόκιμου Γ ραμματέα μέχρι και Γ ραμ¬ 
ματέα Α' 

3. ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
α. Κλάδος ΔΕ Τεχνικός 

θέσεις: Εκατόν δέκα (110). 

- Σαράντα (40) θέσεις με βαθμό Εισηγητή Α' - Εισηγητή Β' 

- Εβδομήντα (70) θέσεις με βαθμό Δόκιμου Γραφέα μέχρι και 
Γ ραμματέα Α' 

β. Κλάδος ΔΕ Διοικητικός - Λογιστικός 
θέσεις: Σαράντα τρεις (43) 

-Δέκα (10) θέσεις με βαθμό εισηγητή Β' - Εισηγητή Α' 
-Τριάντα τρεις (33) θέσεις με βαθμό Δόκιμου Γραφέα μέχρι 
και Γ ραμματέα Α' 
γ. Κλάδος ΔΕ Δακτυλογράψων 
θέσεις: Δώδεκα (12) 

- Δύο (2) θέσεις με βαθμό Εισηγητή Β' - Εισηγητή Α' 

- Δέκα (10) θέσεις με βαθμό Δόκιμου Γ ραφέα μέχρι και Γ ραμ¬ 
ματέα Α' 

4. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
α. Κλάδος ΥΕ Βοηθητικού Προσωπικού 
θέσεις: Δέκα (10) 

- Μία (1) θέση με βαθμό Επιμελητή Α' 

- Δύο (2) θέσεις με βαθμό Επιμελητή Β' - Επιμελητή Γ' 

- Επτά (7) θέσεις με βαθμό Δόκιμου Βοηθού μέχρι και Βοηθού 
Υπαλλήλου Α' 


5. Κλάδος ΥΕ Προσωπικού Καθαριότητας 
θέσεις: Τρεις (3) 

- Μία (1) θέση με βαθμό Επιμελητή Γ' 

- Δύο (2) θέσεις με βαθμό Δόκιμου Βοηθού μέχρι και Βοηθού 
Υπαλλήλου Α' 

6. Κλάδος ΥΕ Φυλάκων - Νυκτοφυλάκων 
θέσεις: Δύο (2) 

- Μία (1) θέση με βαθμό Επιμελητή Γ' - Επιμελητή Β' 

- Μία (1) θέση με βαθμό Δοκίμου μέχρι και Βοηθού Υπαλλήλου Α' 
Από τις διατάξεις της απόφασης αυτής δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 22 Ιουλίου 1993 

οι ΥΠΟΥΡΓΟΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

Σ. ΚΟΥΒΕΛΑΣ Β. ΚΟΝΤΟΓΙΑΝΝΟΠΟΥΛΟΣ 

-♦- 

Αριθ. 6829(ΦΟΡ/1297 (10) 

Συγκρότηση Επιστημονικού Συμβουλίου του Ιδρύματος Τεχνολο¬ 
γίας και Έρευνας (ΙΤΕ). 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις της παρ. 12 του άρθρου 9 του 1514/85 «ανά¬ 
πτυξη της επιστημονικής και τεχνολογικής έρευνας» ΦΕΚ 13/ 
Α/85 όπως αντικαταστάθηκε από την παρ. 2 του άρθρου 32 του ν. 
2115/93. 

2. Το άρθρο 8 του Π.Δ. 432/87 «Σύσταση ΝΠΙΔ με την επωνυ¬ 
μία « Ίδρυμα Τεχνολογίας και Έρευνας» (ΙΤΕ)». 

3. Την απόφαση του Δ.Σ. του ΙΤΕ όπως προκύπτει από τα πρα¬ 
κτικά της συνεδρίασης αριθ. 53-2/30.5.93. 

4. Το υπ’ αριθ. 831/2.6.93 έγγραφο του ΙΤΕ, αποφασί¬ 
ζουμε: 

1. Συγκροτούμε το Επιστημονικό Συμβούλιο του Ιδρύματος Τε- 
χνολογίας και Έρευνας (ΙΤΕ), ως εξής: 

α. Ιωάννης Πετρόπουλος, ερευνητής Α’ του ΕΚΕΦΕ «Δ» 
β. Απόστολος Γούλας, καθ. ΑΠΘ. 
γ. Ηλίας Κούβελας, καθ. Παν/μίου Πατρών 
δ. Ευάγγελος Ανασταοάκης, καθ. ΕΜΠ 
ε. Παναγιώτης Μουλλάς, καθ. ΑΠΘ. 

στ. Διονύσιος Τσιχριτζής, καθ. Παν/μίου Κρήτης και Γενεύης 
ζ. Γιώργος Καμαρινός, καθ. Πολυτεχνείου της Θγθπο5Ιθ 

2. Η θητεία των παραπάνω μελών του Επιστημονικού Συμβου¬ 
λίου είναι τριετής. 

3. Από τις διατάξεις αυτής της απόφασης προκαλείται δαπάνη σε 
βάρος του προϋπολογισμού του ΙΤΕ, το ύψος της οποίας δεν μπορεί 
να προσδιορισθεί (η αποζημίωση των μελών του Επιστημονικού Συμ¬ 
βουλίου θα καθορισθεί με κοινή απόφαση των Υπουργών Οικονομι¬ 
κών και Βιομηχανίας, Ενέργειας και Τεχνολογίας). 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα. 22 Ιουλίου 1993 

Ο ΥΠΟΥΡΓΟΣ 

Β. ΚΟΝΤΟΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


